wickkiey/tamil-wikipedia-chunked huggingface dataset:
# ஆண்ட்ரே போர்ஸ்பெர்க்

## சோலார் இம்பல்ஸ்-2

9 மார்ச் 2015 முதல் சோலார் இம்பல்சு-2 விமானத்தை பெர்ட்ராண்ட் பிக்கார்டுடன் தாமும், மாறி மாறி ஓட்டிக் கொண்டு, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து மீண்டும் அபுதாபியில் தரையிறங்க உள்ளனர்.
# மாஸ்டர்ஸ் சன்

**மாஸ்டர்ஸ் சன்** இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடரை ஜின் ஃயுக் என்பவர் இயக்கியுள்ளார். இந்த தொடரில் கோங் ஹ்யோ-ஜின், சோ ஜி-சுப், எஸ்சிஓ இன்-குக், கிம் யூ-ரி உள்ளிட்ட பலர் நடித்துள்ளார்கள்.  
இந்த தொடர் ஆகஸ்ட் 7, 2013ஆம் ஆண்டு முதல் அக்டோபர் 3, 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமை இரவு 21:55 மணிக்கு ஒளிபரப்பாகி 17 அத்தியாயங்களுடன் நிறைவடைந்தது.
# மாஸ்டர்ஸ் சன்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 23 மார்ச் 2015ஆம் ஆண்டு முதல் 1 மே 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.
# மாஸ்டர்ஸ் சன்

## நடிகர்கள்

- கோங் ஹ்யோ-ஜின்
- சோ ஜி-சுப்
- எஸ்சிஓ இன்-குக்
- கிம் யூ-ரி
# சென்னகேசவப் பெருமாள் கோயில்

**சென்னகேசவப் பெருமாள் கோயில்** (Chennakesava Perumal Temple) சென்னை நகரம் உருவாகிக் கொண்டிருந்த காலகட்டத்தில் கட்டபட்டது.. சென்னகேசவப் பெருமாள் கோயில், தேவராஜ முதலியார் தெரு, சௌகார்பேட்டை, சென்னையில் அமைந்துள்ளது. பிரித்தானிய கிழக்கிந்திய நிறுவனம் வழங்கிய நிதி உதவியுடன் கட்டப்பட்ட கோயில்களில் இதுவும் ஒன்று. முன்னர் செயின்ட் ஜார்ஜ் கோட்டையில் இரண்டு கோயில்கள் இருந்தன. அவற்றை ஆங்கிலேயர்கள் அப்புறப்படுத்தி சர்ச் கட்ட முயன்றபோது துவிபாஷியான மணலி ராமகிருஷ்ண முதலியார் அந்த கோவில்களை அழிக்க விடாமல் இந்த இடத்தில் பாரிமுனை பூக்கடை அருகே மீண்டும் நிர்மாணித்தார். ஸ்ரீசென்ன கேசவப்பெருமாள் கோயில் மற்றும் ஸ்ரீ சென்னமல்லீசுவரர் கோவில் இரண்டு கோவில்கள் இங்கே அமைந்து சென்னை என்ற பெயர் வரக் காரணமானது.
# சென்னகேசவப் பெருமாள் கோயில்

## அமைவிடம்

கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°05'18.2"N, 80°16'50.0"E (அதாவது, 13.088381°N, 80.280546°E) ஆகும்.
# சென்னகேசவப் பெருமாள் கோயில்

## வரலாறு

இக்கோயிலின் மூலவரான சென்னகேசவப் பெருமாளின் பெயரில், இந்நகரத்திற்கு சென்னப் பட்டிணம் என்று பெயர் வந்தது.  
சென்னகேசவப் பெருமாள் கோயில் முதலில் 1646ஆம் ஆண்டில் கட்டப்பட்டது.  
தற்போதைய மெட்ராஸ் உயர்நீதிமன்றம் இருக்கும் வளாகத்தில் இருந்த சென்னகேசவப் பெருமாள் கோயில் மற்றும் சென்னமல்லீசுவரர் கோயில் , பிரித்தானிய கிழக்கிந்திய நிறுவனம் தங்களது வணிக வசதிக்காக 1757ஆம் ஆண்டில் இடித்த போது, பொதுமக்கள் ஆவேசமடைந்தனர். பின்னர் கம்பேனி நிறுவனத்தார், மணலி முத்துகிருஷ்ண முதலியாருக்கு இடமும் பொருளும் கொடுத்து, 1762ஆம் ஆண்டில் தற்போது உள்ள இடத்தில் சென்னகேசவப் பெருமாள் கோயிலும். சென்னமல்லீசுவரர் கோயிலும் அடுத்தடுத்து மீண்டும் கட்டப்பட்டன. இந்த இரண்டு கோயில்களையும் இணைத்து **பட்டணம் கோவில்** என்று அப்பகுதி மக்கள் அழைக்கிறனர்.
# ஐதரசன் புளோரைடு

**ஐதரசன் புளோரைடு** (*Hydrogen fluoride*) என்பது **HF** என்ற மூலக்கூறு வாய்பாடு கொண்ட ஒரு வேதிச்சேர்மம் ஆகும். தொழில்முறையில் புளோரின் தயாரிப்பதற்கு உதவுகின்ற முதன்மை ஆதாரமாக இந்த நிறமற்ற வாயு அல்லது திரவம் பயன்படுகிறது. நீர்த்த நிலையில் ஐதரோ புளோரிக் அமிலமாகk காணப்படும் இது மருந்து வகைகள் மற்றும் பலபடிகள் (உதாரணம்: டெஃப்ளான்) போன்ற முக்கியமான வேதிப்பொருட்கள் தயாரிப்பில் ஒரு முன்னோடியாக விளங்குகிறது. பெட்ரோலிய வேதிகள் தொழிலில் ஐதரசன் புளோரைடு பரவலாக பயன்படுகிறது. இதுதவிர பல மிகையமிலங்களின் பகுதிப்பொருளாகவும் காணப்படுகிறது. அறை வெப்பநிலைக்கு நெருங்கிய வெப்பநிலையில் ஐதரசன் புளோரைடு கொதிக்கிறது. ஆனால் ஐதரசனின் பிற ஆலைடுகள் குறைந்த வெப்பநிலையிலேயே ஆவியாகின்றன.ஐதரசனின் மற்ற ஆலைடுகள் போலில்லாமல் ஐதரசன் புளோரைடு காற்றைவிட இலேசானதாக உள்ளது மற்றும் நுண்துளைப் பொருட்களின் வழியாக விரைவாக விரவுகிறது.  
மிகவும் அபாயம் தரக்கூடிய வாயுவாகவும் அரிப்புத்தன்மையுடன் திசுக்களில் உட்புகுந்து தீங்கு ஏற்படுத்தக் கூடியதாகவும் ஐதரசன் புளோரைடு காணப்படுகிறது. கருவிழிப் படலத்தை வேகமாகச் சிதைத்து குருட்டுத்தன்மையை ஏற்படுத்துகிறது.  
நீரற்ற ஐதரசன் புளோரைடை கண்டறிந்த பெருமை பிரெஞ்சு வேதியியலாளர் எட்மாண்டு ஃபிரேமியைச் ( 1814 – 1894 ) சார்ந்ததாகும். புளோரினை தனித்துப் பிரிக்க முயற்சித்தபோது இவர் இதனைக் கண்டறிந்தார். ஆனாலும் 1771 ஆம் ஆண்டில் கார்ல் வில்லெம் சிகில்லே இதனைப் பெருமளவில் தயாரித்துள்ளார். அதுமுதலே இவ்வமிலம் கண்ணாடித் தொழிற்சாலைகளில் பயன்படுத்தப்பட்டுள்ளது என்பது குறிப்பிடத்தக்கது ஆகும்.
# ஐதரசன் புளோரைடு

## அமைப்பு

அறைவெப்பநிலை அல்லது அதைவிட சற்று கூடுதலான வெப்பநிலையில் ஐதரசன் புளோரைடு நிறமற்ற ஒரு வாயுவாகக் காணப்படுகிறது. அதனுடைய உருகுநிலைக்கு கீழான வெப்பநிலையில் ( -83.6 பாகை செல்சியசு அல்லது – 118.5 பாகை பாரன்ஃகைட் ) ஐதரசன் புளோரைடு கோணல் மாணலான ஐதரசன் புளோரைடு சங்கிலிகளால் உருவான நேர்சாய்சதுர திண்மப் படிகங்களாக உருவாகிறது. குறுகிய 95 பைக்கோமீட்டர் பிணைப்பு நீளம் கொண்ட ஐதரசன் – புளோரின் மூலக்கூறுகள், 155 பைக்கோமீட்டர் இடைவெளியில் அருகிலுள்ள ஐதரசன் புளோரைடு மூலக்கூறுகளுடன் மூலக்கூறிடை பிணைப்பாக இணைக்கப்பட்டுள்ளன. திரவநிலையிலுள்ள ஐதரசன் புளோரைடிலும் குறுகிய நீளம் கொண்ட ஐதரசன் புளோரைடு மூலக்கூறுகளின் சங்கிலிகள் காணப்படுகின்றன. ஒவ்வொரு சங்கிலியும் சராசரியாக ஐந்து அல்லது ஆறு மூலக்கூறு இணைப்புகள் பெற்றுள்ளன.
# ஐதரசன் புளோரைடு

## ஐதரசன் பிணைப்பும் ஐதரசன் புளோரைடும்

HF மூலக்கூறுகள் ஐதரசன் பிணைப்புகள் மூலமாக இடைவினை புரிகின்றன. இதன்விளைவாக மற்ற HF மூலக்கூறுகளுடன் சங்கிலித் தொடர்பை உருவாக்குகின்றன. இந்தக் காரணத்தால் ஐதரசன் புளோரைடு, ஐதரசன் குளோரைடு முதலான மற்ற ஐதரசன் ஆலைடுகளை விட அதிகமாக நீரின் செயல்பாடுகளுடன் ஒத்திருக்கிறது. HF மூலக்கூறுகளுக்கு இடையில் உள்ள ஐதரசன் பிணைப்பு திரவநிலை ஐதரசன் புளோரைடிற்கு உயர் பாகுநிலையையும் வாயுநிலை ஐதரசன் புளோரைடிற்கு எதிர்நோக்கும் அழுத்தத்தை விட குறைவான அழுத்தத்தையும் தருகிறது. ஐதரசனின் வலுவான மற்ற ஆலைடுகள் – 85 பாகை செல்சியசு ( -120 பாகை பாரன்ஃகைட்) முதல் – 35 பாகை செல்சியசு ( -30 பாகை பாரன்கீட்டு) வெப்பநிலையில் கொதிக்கும் நிலையில் ஐதரசன் புளோரைடு 20 பாகை செல்சியசு வெப்பநிலை வரையில் கொதிப்பதில்லை.  
ஐதரசனின் வலுவான மற்ற ஆலைடுகள் போலன்றி ஐதரசன் புளோரைடு தண்ணீரில் முழுமையாக கலந்து கரைகிறது. மேலும், ஐதரசன் புளோரைடும் தண்ணீரும் இணைந்து பல்வேறு திடநிலை சேர்மங்களை உருவாக்குகின்றன. குறிப்பாக 1:1 விகிதத்திலான சேர்மங்கள் – 40 பாகை செல்சியசு வெப்பநிலை வரையில் உருகுவதில்லை. தூய்மையான ஐதரசன் புளோரைடின் உருகுநிலையைவிட ( - 44 பாகை செல்சியசு ) இது அதிகமாகும்  
****HF and H<sub>2</sub>O similarities****  
| ஐதரசன் ஆலைடுகளின் கொதிநிலைகள் (நீலம்) மற்றும் ஐதரசன் சாக்கோசனைடுகள் (சிவப்பு): HF மற்றும் H<sub>2</sub>O போக்குகள். | HF இன் உறைநிலை/ H<sub>2</sub>O கலவைகள்: சேர்மங்களின் திண்மநிலையை அம்புக்குறிகள் காட்டுகின்றன. | } |
| --- | --- | --- |  
ஐதரசனின் வலுவான மற்ற ஆலைடுகள் போலன்றி ஐதரசன் புளோரைடு தண்ணீரில் முழுமையாக கலந்து கரைகிறது. மேலும், ஐதரசன் புளோரைடும் தண்ணீரும் இணைந்து பல்வேறு திடநிலை சேர்மங்களை உருவாக்குகின்றன. குறிப்பாக 1:1 விகிதத்திலான சேர்மங்கள் – 40 பாகை செல்சியசு வெப்பநிலை வரையில் உருகுவதில்லை. தூய்மையான ஐதரசன் புளோரைடின் உருகுநிலையைவிட ( - 44 பாகை செல்சியசு ) இது அதிகமாகும்.
# ஐதரசன் புளோரைடு

## அமிலத்தன்மை

ஐதரோகுளோரிக் அமிலம் போன்ற ஐதரசனின் மற்ற ஆலைடு அமிலங்கள் போலில்லாமல் ஐதரசன் புளோரைடு மட்டும் மிகநீர்த்த கரைசலில் வலிமை குறைந்த அமிலமாக உள்ளது. ஐதரசன் – புளோரின் பிணைப்பின் வலிமை இதற்கு ஒரு காரணம் என்றாலும் ஐதரசன் புளோரைடு, தண்ணீர் மற்றும் புளோரின் எதிர்மின் அயனி ஆகியனவற்றின் கொத்தாக இணையும் போக்கும் ஒரு காரணியாகும். அடர்த்தி மிகுந்த கரைசலில் ஐதரசன் புளோரைடு மூலக்கூறுகள் தங்களுக்குள் இணைந்து பைபுளோரைடு (HF<sub>2</sub>) போன்ற பலவணு அயனிகள் மற்றும் புரோட்டான்களை உருவாக்குகிறது. இதன் விளைவாக இதன் அமிலத்தன்மை பேரளவாக அதிகரிக்கிறது . எனவே ஐதரோகுளோரிக் அமிலம், சல்பூரிக் அமிலம்|சல்பூரிக்]] அல்லது நைட்ரிக் அமிலங்கள் அடர் ஐதரோ புளோரிக் அமிலக் கரைசல்களை பயன்படுத்தும்போது புரோட்டான் ஏற்றம் பெறுகின்றன. ஐதரோ புளோரிக் அமிலம் வலிமை குறைந்த அமிலமாக இருந்தாலும் மிகுந்த அரிப்புத்தன்மை உடையதாகவும் நீர் சேர்க்கப்பட்டாலும்கூட கண்ணாடிப் பொருட்களை பாதிக்கக்கூடியதாக உள்ளது. மாறாக அதேவேளையில் தொடர்புடைய மற்ற ஐதரசன் ஆலைடு கரைசல்கள் அதாவது வலிமையான அமிலங்களின் அமிலத்தன்மை எண் (pKa < 0) ஆகும். வலிமையான அமிலங்களின் அமிலத்தன்மையைக் கணக்கிட உதவும் ஆம்மெட் அமிலச் செயல்பாடு (H<sub>0</sub>) கணக்கீடுகள் கூறும் அளவைவிட ஐதரசன் புளோரைடின் அடர்த்தியான கரைசல்கள் மிகவும் வலுவான அமிலத்தன்மையுடன் உள்ளன. 100 சதவீத ஐதரோ புளோரிக் அமிலத்தின் ஆம்மெட் மதிப்பு -10.2 மற்றும் – 11 மதிப்பிற்கு இடையில் உள்ளது. சல்பூரிக் அமிலத்தின் ஆம்மெட் மதிப்பு -12 என்பது குறிப்பிடத்தகுந்தது  
ஐதரசன் புளோரைடின் கரைசல்கள் வெப்ப இயக்கவியல் அடிப்படையில் இயல்பற்றவை. இவற்றின் செயல்பாடு அவற்றின் செறிவை விட அதிவேகமாக அதிகரிக்கிறது. நீர்த்த கரைசலின் குறைவான அமிலத்தன்மை சிலநேரங்களில் உயர் ஐதரசன் – புளோரின் பிணைப்பு வலிமை காரணமாக, ஐதரசன் புளோரைடின் உள்ளுறை வெப்ப இழப்புடன் இணைந்து புளூரைடு அயனியின் அதிக எதிர்மறை உள்ளுறை வெப்பத்தை குறைத்துவிடுகிறது. எனினும், ஐதரசன் பிணைப்புடன் கூடிய அயனி இரட்டை [H3O+•F−] பெற்றுள்ள முதன்மையான கரைபொருள் வகைகளின் அயனியாக்கத்தை கைகியூர் மற்றும் டர்ரல் இணை தங்களுடைய அகச்சிவப்பு நிறமாலையியல் ஆய்வில் அடுத்தடுத்த சமநிலைகளில் விவரிக்க முடியுமென நிருபித்தனர்.  
:H<sub>2</sub>O + HF [H<sub>3</sub>O<sup>+</sup>•F<sup>−</sup>]
:[H<sub>3</sub>O<sup>+</sup>•F<sup>−</sup>] H<sub>3</sub>O<sup>+</sup> + F<sup>−</sup>
# புனித ஆரோக்கியநாதர்

**புனித ஆரோக்கியநாதர்** அல்லது **புனித ரோச்** அல்லது **புனித ராக்** ( 1348 – 15/16 ஆகஸ்ட் 1376/79 (மரபுப்படி 1295 &ndash; 16 ஆகஸ்ட் 1327) என்பவர் ஒரு கிறித்தவப் புனிதர் ஆவார். இவரின் விழா நாள் 16 ஆகஸ்ட் ஆகும். ஆங்கிலத்தில் இவரை **ராக்** என்றும் கிளாஸ்கோ, இசுக்கொட்லாந்தில் **ரோலோக்ஸ்** என்றும் அழைப்பர். இவர் குறிப்பாக கறுப்புச் சாவுக்கு எதிராகப்பாதுகாவல் அளிப்பவராக நம்பப்படுகின்றார். மேலும் இவர் நாய்களுக்கும், தவறாகக்குற்றம் சாட்டப்பட்டோருக்கும் பாதுகாவலராவார்.
# புனித ஆரோக்கியநாதர்

## வாழ்க்கைச் சுருக்கம்

இவர் மஜோர்க்கா பேரரசின் மொன்ட் பெலியரில் சுமார் 1295இல் பிறந்திருக்கக்கூடும். இவரின் தந்தை அந்த நகரின் ஆளுனராவார். இவரின் பிறப்பின்போது இவரின் மார்பில் ஒரு சிலுவை வடிவில் சிவப்பு நிற மச்சம் இருந்ததாக நம்பப்படுகின்றது. இவரின் இருபதாம் அகவைக்குள் இவரின் பெற்றோர் இருவரும் இறந்தனர். இவரின் தந்தை, தாம் இறப்பதற்கு முன், இவரை நகரின் ஆளுனராக்கினார். ஆயினும் தந்தையின் இறப்புக்குப்பின்பு தன் சொத்துக்களை விற்று ஏழைகளுக்கு அளித்தார். தனது ஆளுனர் பதவியினை தன் மாமாவுக்கு அளித்துவிட்டு இத்தாலிக்கு திருப்பயணம் மேற்கொண்டார். அச்சமையம் இத்தாலி கறுப்புச் சாவினால் பாதிக்கப்பட்டிருந்தது. அங்கே பாதிக்கப்பட்ட நோயாளிகளுக்கு இவர் பணிபுரிந்தார். பலரை அச்சமயத்தில் சிலுவை அடையாளம் வரைந்து குணமாக்கினார் என்பர். இத்தாலியினை சுற்றியுள்ள பல ஊர்களில் இவர் சேவை செய்தார்.  
பியாசென்சா என்னும் ஊரில் பணியாற்றியபோது இவருக்கு அந்த நோய் பிடித்தது. இதனால் இவர் ஊருக்கு வெளியே காட்டில் வனவாசியாக வாழ்ந்தார். ஒரு புதுமையால் இவரின் வசிப்பிடத்தை அறிந்த காத்ஹார்ட் என்பவர் இவருக்கு உதவினார். நலமடைந்தப்பின்னர், தன் சொந்த ஊர் திரும்பினார். அங்கே தாம் யார் என வெளிப்படுத்தாததால் அவரை ஒற்றர் என தவறாகக் கருதிய அவரின் மாமா இவரை சிறையிலடைத்தார். அச்சிறையிலேயே ஐந்தாண்டுகளுக்குப்பின்னர் இவர் இறந்தார். இவரின் மார்பில் இருந்த மச்சமும், இவரிடம் இருந்த ஒரு ஆவணமும் இவரை நகர மக்களுக்கு அடையாளம் காட்டியது. இவரின் அடக்கச்சடங்கு பொதுநிகழ்வாக நடத்தப்பட்டது. இவரின் இறப்புக்குப்பின்பு பல புதுமைகள் இவரின் பெயரால் நிகழ்ந்தன என்பர்.  
1414இல் காண்ஸ்தான்சு பொதுச்சங்கம் கூடியபோது கொள்ளைநோய் அந்த நகரினை தாக்கியது. அதனால் அச்சங்கத்தினர் மக்கள் அனைவரும் இவரை நோக்கி மன்றாடப்பணித்தனர். இதனால் விரைவாக நோய் நீங்கியது என்பர். 1485இல் இவரின் மீப்பொருட்கள் வெனிசு நகருக்கு கொணரப்பட்டது. அங்கேயே அவை இன்றளவும் உள்ளது.  
இவர் பொதுவாக பிரான்சிஸ்கன் மூன்றாம் சபையின் உறுப்பினர் எனக்கருதப்பட்டாலும், அதனை நிருவ எவ்வகைச்சான்றும் இல்லை. உரோமை புனிதர்கள் பட்டியலில் இவரின் பெயர் திருத்தந்தை பதினான்காம் கிரகோரியால் சேர்க்கப்பட்டது. திருத்தந்தை எட்டாம் அர்பன் 16 ஆகஸ்டுக்கான திருப்புகழ்மாலையில் இவருக்குறியப்பகுதிக்கு அனுமதியளித்தார்.
# சீவகன்

**சீவகன்**, ஏமாங்கத நாட்டு மன்னர் சச்சந்தன் - ராணி விசயை இணையரின் மகன் ஆவார். கட்டியங்காரன் என்னும் அமைச்சன் சூழ்ச்சியால் மன்னன் சச்சந்தனைக் கொன்று, ஏமாங்கத நாட்டினைக் கைப்பற்றினான். குழந்தைப் பருவம் முதற்கொண்டு சீவகனைக் கந்துக்கடன் என்னும் வாணிகன் வளர்த்து வந்தான். பருவ வயதில், சீவகன் தன் ஆற்றலால் எட்டுப் பெண்களைத் திருமணம் செய்து கொள்கின்றான்.  
பின்னர் சீவகன் தன் தந்தை இழந்த நாட்டை கைப்பற்றுவதற்கு, தாயின் அறிவுரையோடு, மாமன் கோவிந்தனின் துணைக்கொண்டு, அமைச்சர் கட்டியங்காரனுடன் போரிட்டு ஏமாங்கத நாட்டை வென்றான். 30 ஆண்டுகள் நீதியுடன் ஆட்சி செய்த சீவகன், ஆட்சிப் பொறுப்பை மகனிடம் அளித்துவிட்டுத் துறவறம் பூண்டு, இறுதியில் வீடுபேறு அடைகிறான். அச்செய்திகளை விரிவாக விளக்கிக் கூறும் நூலே சீவக சிந்தாமணி ஆகும். சீவக சிந்தாமணி எழுதியவர் **திருத்தக்கதேவர்**.
# மின்னிரைச்சல்

.]]
இலத்திரனியலில் **இரைச்சல்** (*noise*) அல்லது **மின்னிரைச்சல்** என்பது சீரற்ற (ஒழுங்கு முறை இல்லாத) மின்னோட்டம் ஆகும். மின்னோட்டம் இரைச்சலாய் இருக்கும் போது, அது தோற்றுவிக்கும் மின்னழுத்தமும், ஆற்றலும் இரைச்சல் நிறைந்தவையாய் இருக்கும். மின்னிரைச்சல்கள் பலவகைப்படும்: வெப்ப மின்னிரைச்சல் என்பது வெப்பத்தினால் வருவது; மற்றும், உதிரி மின்னிரைச்சல் என்பது இருமுனையம் போன்ற பொருள்களில் இருந்து வருவது.  
தொலைத் தொடர்புத் துறையில் இரைச்சல் என்பது ஒரு வேண்டாத ஒரு குறிப்பலையாகவே கருதப்படுகின்றது. ஆனால், ஒரு சில நேரங்களில் மின்னிரைச்சல் என்பது பயனுள்ளதான ஒன்றாக இருக்கும். எடுத்துக் காட்டாக, கணினித்துறையில் சீரற்ற எண்களை உருவாக்கவும், மின்னியல் துறையில் ஒழுங்கு முறையற்ற குறிப்பலைகளை உருவாக்கவும் மின்னிரைச்சல் என்ற கருத்து மிகவும் பயனுள்ளதாக இருக்கிறது.
# மின்னிரைச்சல்

## மின்னிரைச்சல் வகைகள்

மின்னிரைச்சல் பல வகைப் படும்.
# மின்னிரைச்சல்

## மின்னிரைச்சல் வகைகள்

### வெப்ப மின்னிரைச்சல்

மின்னிரைச்சல் வெப்ப மிகுதியினால் உண்டாகும். மின்னணுக்கள் ஒரு திசையை நோக்கி ஓடுவதை மின்னோட்டம் என்கிறோம். இந்த மின்னணுக்கள் எதிர்மின்னிகளாக இருந்தால், அவற்றின் ஓட்டம் வெப்ப மிகுதியினால் பெரிதும் தாக்கப்படும். அப்போது அவை ஒரே திசையில் ஓடுவதற்கு மாறாக வெவ்வேறு திசைகளை நோக்கி ஓடும். இவ்வாறு எதிர்மின்னிகள் வெவ்வேறு திசைகளை நோக்கி ஓடுவது மின்னிரைச்சலைத் தோற்றுவிக்கிறது. இந்த மின்னிரைச்சலை வெப்ப மின்னிரைச்சல் என அழைப்பர். இதை ஜான்சன் அல்லது ஜான்சன்-நைகிஸ்ட் இரைச்சல் என்றும் அழைப்பர்.  
இந்த இரைச்சல் மின்னழுத்தத்தைக் கீழ்க்கண்ட சமன்பாட்டால் சுருக்கமாகக் குறிக்கலாம்:
:<math>
v_{n} = \sqrt{ 4 k_\text{B} T R \Delta f }
</math>
இதில், <math> v_{n} </math> என்பது இரைச்சல் மின்னழுத்தம்; T வெப்பநிலை, R மின்தடை, <math>\Delta f </math> இரைச்சல் மின்னழுத்தத்தின் பட்டையகலம்,
<math> k_\text{B} </math> போல்ட்சுமன் மாறிலி (Boltzmann constant) எண் ஆகும்.
இரைச்சல் ஆற்றலை
:<math>
P = k_\text{B} \,T \Delta f
</math>
என்று எழுதலாம்.
# மின்னிரைச்சல்

## மின்னிரைச்சல் வகைகள்

### உதிரி மின்னிரைச்சல்

இருமுனையம் போன்ற பொருளின் வழியாக மின்னோட்டம் பாயும் போது, அதில் ஓடும் எதிர் மின்னிகள் அனைத்தும் ஒரே நேரத்தில் இரு முனையத்தைக் கடந்து போவதில்லை. மாறாக, ஒரு சில முன்னும், மற்றும் சில பின்னுமாகக் கடந்து போகின்றன. இதனால், அங்கு நிகழும் மின்னோட்டம் குறைந்தும் நிறைந்தும் மாறித் தோன்றும். இவ்வாறான மின்னோட்டதினால் வரும் இரைச்சல் உதிரி மின்னிரைச்சல் எனப்படும்.  
மின்சுற்றில் <math>I</math> என்ற அளவு நேர் மின்னோட்டம் பாயும் போது தோன்றும் உதிரி மின்னோட்டத்தின் அளவைக் கீழ்க் கண்டவாறு குறிக்கலாம்:
:<math>i_n = \sqrt{2 I q \Delta B} </math>
இதில், <math>i_n</math> என்பது உதிரி மின்னோட்டத்தின் அளவு, <math>q</math> என்பது எதிர் மின்னியின் மின்னூட்டம், *&Delta;B* என்பது பட்டையகலம் ஆகும்.
# 2023 துடுப்பாட்ட உலகக்கிண்ணம்

**2023 ஐசிசி ஆண்கள் துடுப்பாட்ட உலகக்கிண்ணம்** (*2023 ICC Men's Cricket World Cup*) என்பது துடுப்பாட்ட உலகக்கிண்ணத்தின் 13-ஆவது பதிப்பாகும், இது பன்னாட்டுத் துடுப்பாட்ட அவையினால் ஒழுங்கு செய்யப்பட்டு நான்காண்டுகளுக்கு ஒருமுறை நடத்தப்படும் ஒருநாள் பன்னாட்டுத் துடுப்பாட்டத் தொடர் ஆகும். இத்தொடரை 2023 அக்டோபர் 5 முதல் நவம்பர் 19 வரை இந்தியா பொறுப்பேற்று நடத்தியது. ஆத்திரேலியா இத்தொடரில் வெற்றியீட்டியது.  
இத்தொடர் 2023 பெப்ரவரி, மார்ச்சில் நடத்தப்படுவதாக இருந்து, கோவிட்-19 பெருந்தொற்று காரணமாக பின்போடப்பட்டது. இங்கிலாந்து அணி 2019 பதிப்பில் நியூசிலாந்தை இறுதிப்போட்டியில் வென்று நடப்பு வாகையாளராகப் போட்டியிட்டது. மொத்தம் 10 தேசிய அணிகள் 2023 தொடரில் போட்டியிட்டன. முதல்தடவையாக இந்தியா தனித்து உலகக்கிண்ணப்போட்டியை இம்முறை நடத்தியது. முன்னதாக இந்தியத் துணைக்கண்டத்தின் ஏனைய நாடுகளுடன் இணைந்து 1987, 1996, 2011 போட்டிகளை நடத்தியிருந்தது.  
இறுதிப்போட்டி 2023 நவம்பர் 19 அன்று அகமதாபாதில் உள்ள நரேந்திர மோடி விளையாட்டரங்கில் விளையாடப்பட்டது. ஆத்திரேலிய அணி ஆறாவது தடவையாக உலகக்கிண்னத்தைக் கைப்பறியது. இரண்டு அரையிறுதிப் போட்டிகள் மும்பை வான்கேடே அரங்கம், கொல்கத்தா ஈடம் கார்டன்சு ஆகியவற்றில் நடைபெற்றன.  
2023 உலகக்கிண்ண தொடக்கநிலைப் போட்டிகளின் இறுதிப் புள்ளிப் பட்டியலில் முதல் ஏழு இடங்களைப் பிடித்த அணிகள், புரவலர்களான பாக்கித்தானுடன், அடுத்த 2025 ஐசிசி வாகையாளர் வெற்றிக்கிண்ணத்துக்குத் தகுதி பெற்றன.
# 2023 துடுப்பாட்ட உலகக்கிண்ணம்

## நிகழிடங்கள்

இத்தொடர் இந்தியாவின் 10 வெவ்வேறு நகரங்களில் உள்ள 10 துடுப்பாட்ட அரங்குகளில் நடைபெற்றது. முதல் இறுதிப்போட்டி மும்பையிலுள்ள வான்கடே அரங்கிலும், இரண்டாவது அரையிறுதிப்போட்டி கொல்கத்தாவில் உள்ள ஈடன் கார்டன்ஸ் அரங்கிலும் நடைபெற்றன. அகமதாபாத்தில் உள்ள நரேந்திர மோடி விளையாட்டரங்கில் இறுதிப்போட்டி நடைபெற்றது.
|கொள்ளளவு: 40,000
|கொள்ளளவு: 50,000
|கொள்ளளவு: 41,842
|-
|போட்டிகள்: 5 (இறுதிப்போட்டி உட்பட)
|போட்டிகள்: 5
|போட்டிகள்: 5
|போட்டிகள்: 5
|-
|-
!தரம்சாலா
| |
!ஐதராபாத்
|-
|இமாச்சலப் பிரதேச துடுப்பாட்ட வாரிய அரங்கு
|ராஜீவ் காந்தி பன்னாட்டுத் துடுப்பாட்ட அரங்கம்
|-
|கொள்ளளவு: 23,000
|கொள்ளளவு: 55,000
|-
|போட்டிகள்: 5
|போட்டிகள்: 3
|-
|-
!கொல்கத்தா
!லக்னோ
!மும்பை
!புனே
|-
|ஈடன் கார்டன்ஸ்
|எக்கானா துடுப்பாட்ட அரங்கம்
|வான்கேடே அரங்கம்
|மகாராட்டிர துடுப்பாட்ட வாரிய அரங்கம்
|-
|கொள்ளளவு: 66,000
|கொள்ளளவு: 50,000
|கொள்ளளவு: 32,000
|கொள்ளளவு: 37,406
|-
|போட்டிகள்: 5 (அரையிறுதிப்போட்டி உட்பட)
|போட்டிகள்: 5
|போட்டிகள்: 5 (அரையிறுதிப்போட்டி உட்பட)
|போட்டிகள்: 5
|-
|}
# 2023 துடுப்பாட்ட உலகக்கிண்ணம்

## போட்டி அதிகாரிகள்

ஐசிசி 2023 செப்டம்பர் 8 அன்று தொடருக்கான 20 போட்டி அதிகாரிகளை அறிவித்தது.
# 2023 துடுப்பாட்ட உலகக்கிண்ணம்

## போட்டி அதிகாரிகள்

### கள நடுவர்கள்

**ஆத்திரேலியா**
- பவுல் ரைபல்
- ரொட் டக்கர்
- பவுல் வில்சன்
**வங்காளதேசம்**
- சரஃபுதுல்லா  
**இங்கிலாந்து**
- மைக்கேல் கஃப்
- ரிச்சர்ட் இல்லிங்வர்த்
- ரிச்சர்ட் கெட்டில்போரோ
- அலெக்ஸ் வார்ப்
**இந்தியா**
- நிதின் மேனன்  
**நியூசிலாந்து**
- கிறிஸ் கஃப்பனி
- கிறிசு பிரவுண்
**பாக்கித்தான்**
- அசான் ராசா  
**தென்னாப்பிரிக்கா**
- மராயிஸ் எராஸ்மஸ்
- ஏட்ரியன் ஓல்சுடொக்
**இலங்கை**
- குமார் தர்மசேன
**மேற்கிந்தியத் தீவுகள்**
- சோயல் வில்சன்
# 2023 துடுப்பாட்ட உலகக்கிண்ணம்

## போட்டி அதிகாரிகள்

### நடுவர்கள்

- ஜவகல் ஸ்ரீநாத் (இந்தியா)
- ஜெஃப் குரோவ் (நியூசிலாந்து)
- இரிச்சி ரிச்சார்ட்சன் (மேற்கிந்தியத் தீவுகள்)
- ஆண்டி பய்க்ரொப்ட் (சிம்பாப்வே)
# 2023 துடுப்பாட்ட உலகக்கிண்ணம்

## குழுநிலைப் போட்டிகள்

அக்டோபர் 5ஆம் தேதி உலகக்கிண்ணத்தின் தொடக்கப் போட்டிக்கு 100 நாட்கள் முன்பு 27 சூன் 2023 அன்று மும்பையில் நடந்த நிகழ்வில் போட்டி அட்டவணையை ஐசிசி அறிவித்தது.
# 2023 துடுப்பாட்ட உலகக்கிண்ணம்

## குழுநிலைப் போட்டிகள்

### புள்ளிப்பட்டியல்

---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---
# 2023 துடுப்பாட்ட உலகக்கிண்ணம்

## வெளியேற்ற நிலைப் போட்டிகள்

### தகுதி

புரவலர், இந்தியா, புரவலன், இந்தியா, இலங்கைக்கு எதிராக 302 ஓட்டங்கள் வித்தியாசத்தில் வெற்றி பெற்று அரையிறுதிக்குத் தகுதி பெற்ற முதல் அணியாகும், இது உலகக் கோப்பையில் ஏழாவது தொடர் வெற்றியாகும். நவம்பர் 5 ஆம் தேதி கொல்கத்தாவில் உள்ள ஈடன் கார்டன்ஸ் அரங்கில் தென்னாப்பிரிக்காவை 243 ஓட்டங்கள் வித்தியாசத்தில் வீழ்த்தி அரையிறுதிப் போட்டியாளர்களில் இந்தியா முதலிடத்தைப் பிடித்தது, 8 போட்டிகளில் 16 புள்ளிகளைக் குவித்தது.  
நவம்பர் 4 அன்று பாக்கித்தான் அணி நியூசிலாந்தைத் தோற்கடித்த பிறகு, தென்னாப்பிரிக்கா அரையிறுதிக்குத் தகுதி பெற்ற இரண்டாவது அணி ஆனது; இருப்பினும், அந்த வெற்றியின் மூலம், பாக்கித்தான் அரையிறுதி நிலையை அடையும் நம்பிக்கையை உயிர்ப்புடன் வைத்திருந்தது.  
நவம்பர் 7 அன்று ஆப்கானித்தானைத் தோற்கடித்து, தென்னாப்பிரிக்காவுடன் சமமான புள்ளிகளைப் பகிர்ந்து கொண்டு அரையிறுதிக்குத் தகுதி பெற்ற மூன்றாவது அணியாக ஆத்திரேலியா ஆனது, மேலும் அவர்கள் அரையிறுதியில் ஒருவருக்கொருவர் எதிராக விளையாடுவார்கள்.  
நியூசிலாந்து நான்காவது அணியாக அரையிறுதி வாய்ப்பை உறுதி செய்து இந்தியாவை எதிர்கொண்டது. இங்கிலாந்துக்கு எதிரான இறுதிப் போட்டியில் பாக்கித்தான் தோல்வியடைந்த பிறகு அவர்களது இடம் உறுதி செய்யப்பட்டது.
# 2023 துடுப்பாட்ட உலகக்கிண்ணம்

## வெளியேற்ற நிலைப் போட்டிகள்

### அரையிறுதி

---  
---
# 2023 துடுப்பாட்ட உலகக்கிண்ணம்

## நிறைவு விழா

நிறைவு விழாவையொட்டி, பிரமாண்டமான வாணவேடிக்கைகளுடன் ஆளில்லா வானூர்தி நிகழ்ச்சியும் இடம்பெற்றது. பின்னர், ஆத்திரேலியாவின் துணைப் பிரதமர் ரிச்சர்ட் மார்லசு, இந்தியப் பிரதமர் நரேந்திர மோதி, இந்தியத் துடுப்பாட்டக் கட்டுப்பாடு வாரியத்தின் செயலர் ஜெய் ஷா ஆகியோர் உலகக்கிண்ணத்தை ஆத்திரேலிய அணியின் தலைவர் பாட் கம்மின்சிடம் வழங்கினர்.
# 2023 துடுப்பாட்ட உலகக்கிண்ணம்

## ஒளிபரப்பு உரிமம்

இசுடார் இசுபோர்ட்சு ஒளிபரப்பு உரிமங்களைப் பெற்றது, டிஸ்னி+ ஹாட்ஸ்டாருடன் உள்ளூரில் போட்டிகளை ஆங்கிலம் மற்றும் எட்டுப் பிராந்திய மொழிகளில் ஒளிபரப்பியது. செல்லிட சாதனங்களில் சந்தாத் தேவையில்லாமல் அனைத்துப் போட்டிகளும் உள்நாட்டில் ஒளிபரப்புச் செய்யப்பட்டன. ஏனைய நாடுகளும் பிராந்தியங்களும் போட்டிக்கான அதிகாரப்பூர்வ உள்ளூர் ஒளிபரப்பாளர்களைக் கொண்டிருந்தன.
# 2023 துடுப்பாட்ட உலகக்கிண்ணம்

## பரிசுப் பணம்

2019 மற்றும் 2015 போட்டிகளைப் போலவே செலுத்தும் தொகையுடன், ஐசிசி இந்த போட்டிக்காக $10 மில்லியன் பரிசுத் தொகையை ஒதுக்கியது. வெற்றிபெற்ற அணிக்கு $4,000,000, இரண்டாம் அணிக்கு $2,000,000, தோல்வியடைந்த அரையிறுதிக்கு $1,600,000. முதனிலைக் கட்டத்தைக் கடக்காத அணிகள் $100,000, ஒவ்வொரு முதனிலைக் கட்டப் போட்டியின் வெற்றியாளரும் $40,000 பெற்றார்கள்.
# 2023 துடுப்பாட்ட உலகக்கிண்ணம்

## புள்ளிவிவர சிறப்புக் கூறுகள்

### அதிக ஓட்டங்கள்

| ஓட்டங்கள் | ஆட்டவீரர் |
| --- | --- |
- மூலம்: கிரிக்கின்ஃபோ
# 2023 துடுப்பாட்ட உலகக்கிண்ணம்

## புள்ளிவிவர சிறப்புக் கூறுகள்

### அதிக இலக்குகள்

| இலக்குகள் | ஆட்டவீரர் |  |  |  |  |  |  |
| --- | --- | --- | --- | --- | --- | --- | --- |
| செரால்டு கோட்சீ | 8 | 19.80 | 6.23 | 4/44 | 19.05 | 0 | } |
- மூலம்: கிரிக்கின்ஃபோ
# எட்ஜ் (உலாவி)

**மைக்ரோசாப்ட் எடஜ்** (ஆங்கிலம்: Microsoft Edge; சூட்சமபெயர்: இசுபார்டன்) என்பது மைக்ரோசாப்ட் உருவாக்கியயுள்ள இணைய உலாவி ஆகும். இது முதலில் விண்டோஸ் 10, விண்டோஸ் 10 மொபைல் மற்றும் எக்சுபாக்ஸ் ஒன்<nowiki/>க்காக வெளியிடப்பட்டது. 2017 இல் ஆண்ட்ராய்டு மற்றும் ஐஓஎஸ் இயங்குத்தளத்திற்கு வெளியிடப்பட்டது. 2019 இல் மேக்OS இற்கு வெளியிடப்பட்டது. முதலில் இது எட்ஜ்HTML இல் உருவாக்கபட்டு, விண்டோஸ் 10 க்குடன் சூலை 25, 2015 அன்று வெளியிடப்பட்டது. 2019 இல் மைக்ரோசாப்ட் எட்ஜ் கிரோமியத்தில் சீரமைக்கப்பட்து. இந்தப் பதிய எட்ஜ் பிலிங்க் மற்றும் V8 பொறியைப் பயன்படுத்துகிறது. மைக்ரோசாப்ட எட்ஜின் கிரோமியம் பதிப்பு சனவரி 15, 2020 அன்று பொதுப் பயனுக்காக வெளியிடப்பட்டது.
# எட்ஜ் (உலாவி)

## எட்ஜ்HTML பதிப்பு

விண்டோசு இயங்குதளத்தில் தற்போது பயன்பாட்டில் உள்ள இண்டர்நெட் எக்சுபுளோரர் உலாவிக்கு பதிலாக, மைக்ரோசாஃப்ட் நிறுவனத்தால் சனவரி 2015ஆம் ஆண்டு புதிதாக அறிமுகப்படுத்தப்பட்டுள்ள உலாவி எட்ஜ் ஆகும். இது தற்போது விண்டோஸ் 10 கணிணி, ஆண்ட்ராயிட், ஐஓஎஸ் கைபேசி ஆகியவற்றிற்குக் கிடைக்கிறது. இதன் மூலம் கடந்த இருபது ஆண்டுகளாகப் பயன்பாட்டில் இருந்து வரும் இண்டர்நெட் எக்சுபுளோரர் உலாவி கைவிடப்படுவதாக மைக்ரோசாஃப்ட் நிறுவனம் 2015 மார்ச் மாதம் அறிவித்துள்ளது.  
உலாவி நீட்சிகள் மார்ச் 2016 இல் சேர்கப்பட்டது. நீட்சிகள் மைக்ரேசாப்ட் கடையில் விற்கப்படுகிறது.
# டெல்பினசு

**டெல்பினசு** (Delphinus) என்பது வடக்கு வானத்தில் வானநடுவரைக்கு அருகில் உள்ள ஒரு விண்மீன் குழாம் ஆகும்.இது இலத்தீன் மொழியில் ஓங்கிலை குறிப்பது ஆகும். டெல்பினசு தொலெமி வரையருத்த 48 விண்மீன் குழாங்களில் ஒன்று, மேலும் உலகளாவிய வானியல் ஒன்றியம் வரையருத்த 88 விண்மீன் குழாங்களிலும் ஒன்று.இது அளவில் மிக சிறிய விண்மீன் குழாம் ஆகும்.அளவு அடிப்படையில் 49 வது இடத்தில் உள்ளது.  
டெல்பினசின் பிரகாசமான விண்மீன் தனித்துவமான நாண்மீன் (Asterism) ஆகும். இதனை சுற்றி அம்பு விண்மீன் குழாம், கும்ப விண்மீன் குழாம், கழுகு விண்மீன் குழாம் ஆகிய விண்மீன் குழாம்கள் உள்ளன.
# உயராட்சித் தலைவர்

**பெரிய பிரித்தானியவின் உயராட்சித் தலைவர்** என்பது ஐக்கிய இராச்சியத்தின் அரசுப்பணிப் பொறுப்புகளில் மிகவும் குறிக்கத்தக்க ஒன்றாகும். அரசு அலுவலர்களில் இரண்டாம் மிக உயரிய பதவி இதுவாகும். இப்பதவிக்கான நபரை பிரதமரின் ஆலோசனையின் பேரில் ஐக்கிய இராச்சியத்தின் அரசர் பணியமர்த்துவார். ஒன்றிணைப்புக்கு முன்னர் இங்கிலாந்து (வேல்ஸ் உட்பட) மற்றும் இசுக்கொட்லாந்துக்கு தனித்தனியாக உயராட்சித் தலைவர்கள் இருந்தனர்.  
இப்பதவியினை வகிப்போர் சட்டப்படி அமைச்சரவையின் உறுப்பினராவர். இவர்களுடைய மிகவும் குறிப்பான பணி நீதிமன்றங்களை திறம்படவும், சுதந்திரத்தோடும் செயல்படவைப்பதாகும். 2005க்கு முன் இப்பணி பிரபுக்கள் அவைத் தலைமையாகவும், நீதித்துறையின் தலைமையாகவும் இருந்தது. ஆயினும் 2005இல் செய்யப்பட்ட சீர்திருத்தங்களின்போது முறையே அவைத்தலைவர் மற்றும் தலைமை நீதிபதி ஆகியோருக்கு இவ்வதிகாரங்கள் கொடுக்கப்பட்டன.  
தற்போது இப்பதவியினை வகிப்பவர் டொமினிக் ராப் ஆவார்.
# கேரள மாணவர் ஒன்றியம்

**கேரள மாணவர் ஒன்றியம்** (ஆங்கிலம்: *Kerala Students Union*, ) என்பது இந்திய தேசிய காங்கிரசின் மாணவர் பிரிவான இந்திய தேசிய மாணவர் ஒன்றியத்தின் கேரள மாநிலக் கிளையாகும். இவ்வமைப்பு 1957 ஆம் அண்டு மே 30 இல் ஆலப்புழையில் தோற்றுவிக்கப்பட்டது.
# விவரம்

கேரள மாணவர் ஒன்றியம் கேரள மாநிலத்தில் மிகப்பெரிய மாணவர் அமைப்புகளில் ஒன்றாகும். இவ்வமைப்பு மாணவர் செயல்பாடுக்கான வழிமுறை முற்போக்குச் சிந்தனை, சமயசார்பற்ற பார்வை மற்றும் ஜனநாயக நடத்தை ஆகியவற்றைச் சார்ந்திருக்க முன்மொழிகிறது. மாநிலத்தில் பேருந்துகளிலும் படகுகளிலும் மாணவர்களுக்குப் பயணச் சலுகை வேண்டும் என நடத்தப்பட்ட புகழ்பெற்ற "ஓரனா சமரம்" எனும் மாணவர்கள் போராட்டத்தின் வாயிலாக இது மாணவர் அரசியலில் நுழைந்தது. இதைத் தோற்றுவித்த ஏ. கே. அந்தோணி, வயலார் ரவி, உம்மன் சாண்டி, ஏ. சி. ஜோசு, வி. எம். சுதீரன் மற்றும் எம். ஆர். பிரசாத் போன்ற பெரும்பாலான தலைவர்கள் இந்தியத் தேசியக் காங்கிரசின் பல உன்னத பொறுப்புகளில் சேர்ந்துள்ளனர். இது புதிய இளம் இரத்தங்களை காங்கிரசில் செலுத்துவதாலும் அரசியல் அரங்கில் நுழைகின்ற புதிய தலைவர்களின் ஒரு முழுத் தலைமுறையைக் கொண்டுள்ளதாலும் இரண்டு தலைமை அமைச்சர்கள் உட்பட பல நாடாளுமன்ற மற்றும் சட்டமன்ற உறுப்பினர்களைத் தந்துள்ளது.
# விவரம்

## வெளியிணைப்புகள்

- [ http://www.ksuonline.org/ அதிகாரபூர்வ இணையதளம்]
# நிறுவன வரி

**நிறுவன வரி** அல்லது **வாணிபக்கழக வரி** (*Corporate Tax or Company Tax or Corporation Tax*); என்பது உலக அளவில் தொழில், வணிகம் மற்றும் சேவைகள் மூலம் கிடைக்கும் மொத்த லாபத்தின் மீது விதிக்கப்படும் வரியாகும். நிறுவன வரி விகிதம் நாட்டுக்கு நாடு வேறுபடுகிறது.
# நிறுவன வரி

## இந்தியாவில் நிறுவன வரி

இந்தியாவில் இலாப நோக்கத்துடன் செயல்படும், உள்நாட்டு மற்றும் வெளிநாட்டைச் சேர்ந்த தொழில், வணிகம், கூட்டுறவு சங்கங்கள் மற்றும் சேவை நிறுவனங்கள் ஈட்டும் மொத்த இலாபத்தின் (Gross Profit) மீது, இந்திய வருமானவரிச் சட்டம், 1961இன் படி விதிக்கப்படும் வரியே நிறுவன வரி அல்லது **கார்ப்பரேட் வரி** ஆகும். இவ்வரி மத்திய நேரடி வரிகள் வாரியத்தின் கீழ் செயல்படும், வருமானவரித் துறை மூலம் வசூலிக்கப்படுகிறது.  
மொத்த இலாபம் பத்து கோடிக்கு மேல் ஈட்டும் நிறுவனங்களுக்கு, தற்போது நிறுவன வரியாக 33.99 விழுக்காடும், குறைந்த பட்ச நிறுவன வரியாக 20.96 விழுக்காடு நிறுவன வரி வசூலிக்கப்படுகிறது. நிறுவன வரி மீது கூடுதல் வரி (surcharge), மற்றும் கல்வி வரியும் (Education Cess) வசூலிக்கப்படுகிறது.
சிறப்பு பொருளாதார மண்டலங்களில் செயல்படும் தொழில் மற்றும் வணிக நிறுவனங்களுக்கு அரசு, ஒரு குறிப்பிட்ட காலம் வரை நிறுவன வரி செலுத்துவதிலிருந்து விலக்கு அளித்துள்ளது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு

**இந்தியப் பகுதிக்கான இடஞ்சுட்டி செயற்கைக்கோள் அமைப்பு** (Indian Regional Navigation Satellite System (IRNSS)) அல்லது ஆங்கிலத்தில் நேவிக்(NAVIC) என்பது இந்தியப் பகுதிக்காக தற்சார்பு இடஞ்சுட்டி அமைப்பை உருவாக்கும் பொருட்டு ஏழு செயற்கைக்கோள்களை புவி ஒத்திணைவு வட்டப்பாதையில் செலுத்தும் திட்டமாகும். இந்தியப் பிராந்திய ஊடுருவும் துணைக்கோள் ஐ.ஆர்.என்.எஸ்.எஸ் என்றும் அழைக்கப்படுகிறது. இந்திய விண்வெளி ஆய்வு மையம் இத்திட்டத்தை செயல்படுத்து. இந்திய அரசின் முழுமையான கட்டுபாட்டின் கீழ் இத்திட்டம் நடைபெறுகிறது. அமெரிக்காவின் இடஞ்சுட்டி வசதியை கார்கில் போரின் போது பயன்படுத்தியதில் ஏற்பட்ட சிரமங்களின் காரணமாக இத்திட்டம் செயல்படுத்தப்படுகிறது. இத்திட்டத்தில் மொத்தம் ஏழு செயற்கைக்கோள்கள் செலுத்தப்படும். அதில் நான்கு செயற்கைக்கோள்கள் ஏற்கனவே செலுத்தப்பட்டுவிட்டன. இத்திட்டம் 2016 ஆம் ஆண்டு முழுமையடைந்து பயன்பாட்டிற்கு வரும்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு

## பயன்பாட்டு வகை

*இந்தியப் பிராந்திய ஊடுருவும் துணைக்கோள்* மூலம் உருவாக்கும் இடஞ்சுட்டி அமைப்பு, பொதுமக்கள் பயன்பாடு மற்றும் இரகசிய இராணுவப் பயன்பாடு என இருவகையில் பயன்பாட்டிற்கு வரும்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு

## உருவாக்கம்

இத்திட்டத்திற்காக 28 மே 2013 அன்று இந்திய விண்வெளி ஆய்வு மையத்தின் புதிய செயற்கைக்கோள் வழிநடத்து மையம் பெங்களூருவில் பயலாலு கிராமத்தில் இந்திய தொலை தூர விண்வெளி வலைப் பின்னல் வளாகத்தில் அமைக்கப்பட்டது. இதன்படி நாடெங்கும் 21 நிலையங்கள் அமைத்து தகவல்களை கண்காணிக்க வழி செய்யப்பட்டது. செயற்கைக்கோள், தரையில் உள்ள கட்டுப்பாட்டுக் கருவிகள் மேலும் பயன்பாட்டுக் கருவிகள் அனைத்தும் இந்தியாவிலேயே உருவாக்கப்பட்டது. இத்திட்டத்தின் மொத்தச் செலவு 1,420 கோடி ரூபாய்கள்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு

## காலக்கெடு

ஏப்ரல் 2010 திட்ட அறிக்கையின்படி முதல் செயற்கைக்கோளை 2011 இறுதியில் செலுத்த ஆரம்பித்து ஒட்டுமொத்தத் திட்டமும் 2015 ஆம் ஆண்டில் பயன்பாட்டிற்கு வரும் என தெரிவிக்கப்பட்டது. ஆனால் திட்டம் தாமதமடைந்து 2016 ஆம் ஆண்டு பயன்பாட்டிற்கு வரும் என அறிவிக்கப்பட்டுள்ளது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு

## செயற்கைக்கோள்கள் பட்டியல்

இந்த செயற்கைக்கோள்கூட்டமைப்பு 7 செயற்பாட்டிலுள்ள செயற்கைக்கோள்களை கொண்டது. இதில் மூன்று செயற்கைக்கோள்கள் புவிநிலைச் சுற்றுப்பாதையிலும், மேலும் நான்கு செயற்கைக்கோள்கள் புவியிணக்கச் சுற்றுப்பாதையிலும் நிலைநிறுத்தப்படும். இந்த அமைப்பிலுள்ள செயற்கைக்கோள்கள் விவரம் பின்வருமாறு:  
**IRNSS-1 செயற்கைக்கோள்கள் வரிசை**  
| ஐ.ஆர்.என்.எஸ்.எஸ்-1ஏ | பி.எஸ்.எல்.வி-XL-C22 | புவியிணக்கச் சுற்றுப்பாதை / 55°E, 29° சாய்வு சுற்றுப்பாதை | அணுக்கடிகாரம் பழுதடைந்தது. |
| --- | --- | --- | --- |
| ஐ.ஆர்.என்.எஸ்.எஸ்-1பி | பி.எஸ்.எல்.வி-XL-C24 | புவியிணக்கச் சுற்றுப்பாதை / 55°E, 29° சாய்வு சுற்றுப்பாதை |  |
| ஐ.ஆர்.என்.எஸ்.எஸ்-1சி | பி.எஸ்.எல்.வி-XL-C26 | புவிநிலைச் சுற்றுப்பாதை / 83°E, 5° சாய்வு சுற்றுப்பாதை |  |
| ஐ.ஆர்.என்.எஸ்.எஸ்-1டி | பி.எஸ்.எல்.வி-XL-C27 | புவியிணக்கச் சுற்றுப்பாதை / 111.75°E, 31° சாய்வு சுற்றுப்பாதை |  |
| ஐ.ஆர்.என்.எஸ்.எஸ்-1இ | பி.எஸ்.எல்.வி-XL-C31 | புவியிணக்கச் சுற்றுப்பாதை / 111.75°E, 29° சாய்வு சுற்றுப்பாதை |  |
| ஐ.ஆர்.என்.எஸ்.எஸ்-1எஃப் | பி.எஸ்.எல்.வி-XL-C32 | புவிநிலைச் சுற்றுப்பாதை/ 32.5°E, 5° சாய்வு கோளப்பாதை |  |
| ஐ.ஆர்.என்.எஸ்.எஸ்-1ஜி | பி.எஸ்.எல்.வி-XL-C33 | புவிநிலைச் சுற்றுப்பாதை/ 129.5°E, 5.1° சாய்வு கோளப்பாதை |  |
| ஐஆர்என்எஸ்எஸ்-1எச் | பி.எஸ்.எல்.வி-XL-C39 | செயற்கைக்கோள் 1ஏ செயற்படாமல் போனதால் இது ஏவப்பட்டது, ஆனால் ஏவுதலின் போது செயற்கைக்கோள் பிரிந்து நிலைநிறுத்துதல் செயல்படாமல் போனதால் தோல்வியடைந்தது. |  |
| ஐ.ஆர்.என்.எஸ்.எஸ்-1ஐ | 12 | பி.எஸ்.எல்.வி-C41 | } |
இத்திட்டத்தின்படி 7 செயற்கைக்கோள்கள் செயல்பாட்டிலிருக்கவேண்டும், இதில் ஐ.ஆர்.என்.எஸ்.எஸ்-1ஏவின் அணுக்கடிகாரம் பழுதடைந்ததால் செயற்கைக்கோள் செயலிழந்தது, அதற்கு ஈடாக செலுத்தப்பட்ட ஐஆர்என்எஸ்எஸ்-1எச் செயற்கைக்கோள் ஏவுதலின் போது செயற்கைக்கோள் பிரிந்து நிலைநிறுத்துதல் செயல்படாமல் போனதால் தோல்வியடைந்தது. இதற்கு ஈடாக ஐ.ஆர்.என்.எஸ்.எஸ்-1ஐ செயற்கைக்கோள் ஏப்ரல் மாதம் 12ல் விண்ணில் ஏவப்பட்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு

## எதிர்காலத் திட்டங்கள்

12 வது FYP (2012-17) இல் தொழில்நுட்ப மற்றும் கொள்கை முயற்சிகளின் ஒரு பகுதியாக, உலகளாவிய இந்திய இடஞ்சுட்டி அமைப்பு (GINS) ஏற்படுத்துவதற்கான ஆய்வு மற்றும் பகுப்பாய்வு தொடங்கப்பட்டது. இந்த அமைப்பு பூமியின் மேலே 24,000 கிமீ (14,913 மைல்) தொலைவினில் 24 செயற்கைக்கோள்களின் தொகுப்பினை கொண்டிருக்க வேண்டும். 2013 இன் படி, சர்வதேச விண்வெளி மையத்தில் ஜி.ஐ.என்.எஸ் அமைப்பிற்கான செயற்கைக்கோள்களின் அதிர்வெண் ஸ்பெக்ட்ரம் ஒதுக்கிட்டிற்கு விண்ணப்பிக்கப்பட்டது.
# குளிர்விப்பு கோபுரம்

**குளிர்விப்பு கோபுரம்** (cooling tower) என்பது ஒரு அமைப்பு அல்லது வளிமண்டலத்தில் உள்ள தேவையற்ற வெப்பத்தை, குளிர்ந்த நீர் பாய்ச்சலின் மூலம் நீக்கும் அமைப்பு ஆகும்.
பொதுவாக பாறைநெய் தூய்விப்பாலை, அனல் மின் நிலையம், இரசாயனத் தொழிற்சாலை மற்றும் கட்டிட சூழ்நிலை கட்டுப்பாட்டகத்தில் பயன்படுகிறது.  
குளிர்விப்பு கோபுரம் இரண்டு முக்கிய வகைகளை உடையது  
1. இயல்பான வெப்பச்சலன முறை  
2. தூண்டப்பட்ட வெப்பச்சலன முறை
# குளிர்விப்பு கோபுரம்

## தொழில்துறை குளிர்விப்பு கோபுரங்கள்

தொழில்துறை குளிர்விப்பு கோபுரங்கள், ஒரு அமைப்பு அல்லது உலோகங்களிலிருந்து வெப்பத்தை நீக்க உதவும்.முக்கியமாக மிகப் பெரிய தொழில்துறை குளிர்விப்பு கோபுரங்கள், மின் நிலையங்கள், பாறைநெய் தூய்விப்பாலை, இரசாயனத் தொழிற்சாலைகளில் மற்றும் இயற்கை எரிவளி உபயோகிக்கும் தொழிற்சாலைகளில் குளிர் நீர் சுழற்சி அமைப்பில் உள்ள நீரில் வெப்பத்தை நீக்க பயன்படுகிறது.  
700 மெகா வாட் மின்சாரம் தாயரிக்கும் ஒரு மின்நிலையத்தில் 71,600 கன மீட்டர் சுழற்சி விகிதத்தில் நீர் சுழற்சி நடைபெரும்.
# ஏப்ரல் 2015

**ஏப்ரல் 2015** (*April 2015*), 2015 ஆம் ஆண்டின் நான்காவது மாதமாகும்.
# ஏப்ரல் 2015

## சிறப்பு நாட்கள்

- ஏப்ரல் 2 - பெரிய வியாழன்
- ஏப்ரல் 3 - புனித வெள்ளி
- ஏப்ரல் 3 - பங்குனி உத்திரம்
- ஏப்ரல் 4 - புனித சனி
- ஏப்ரல் 5 - உயிர்ப்பு ஞாயிறு
- ஏப்ரல் 6 - காரைக்கால் அம்மையார் குருபூசை
# ஏப்ரல் 2015

## இறப்புகள்

- ஏப்ரல் 7 - கமலினி செல்வராஜன், ஈழத்து நாடக, திரைப்பட நடிகை, வானொலி ஒலிபரப்பாளர் (பி. 1954)
- ஏப்ரல் 8 - ஜெயகாந்தன், எழுத்தாளர் (பி. 1934)
- ஏப்ரல் 8 - நாகூர் அனிபா, இசுலாமியப் பக்திப் பாடகர் (பி. 1925)
- ஏப்ரல் 10 - ரிச்சி பெனாட், ஆத்திரேலியத் துடுப்பாட்ட வீரர், விவரணையாளர் (பி. 1930)
- ஏப்ரல் 13 - கூன்டர் கிராசு, இலக்கியத்திற்கான நோபல் பரிசு பெற்ற செருமானியர் (பி. 1927)
- ஏப்ரல் 27 - க. அருணாசலம், ஈழத்து எழுத்தாளர், தமிழறிஞர், பேராசிரியர் (பி. 1946)
- ஏப்ரல் 29 - மயூரன் சுகுமாரன், இந்தோனேசியாவில் துப்பாக்கியால் சுட்டு மரண தண்டனை நிறைவேற்றப்பட்ட ஆத்திரேலியத் தமிழர் (பி. 1981)
- ஏப்ரல் 29 - கோபுலு, தமிழக ஓவியர் (பி. 1924)
# அஞ்செட்டி துர்கம்

**அஞ்செட்டி துர்கம்** (Anchettidurgam) என்பது தமிழ்நாட்டின், கிருஷ்ணகிரி மாவட்டம், கெலமங்கலம் பேரூராட்சிக்கு அருகில் உள்ள, போடிச்சிப்பள்ளி ஊராட்சியில் உள்ள ஒரு சிற்றூராகும்.
# அஞ்செட்டி துர்கம்

## அமைவிடம்

இந்த ஊரானது மாவட்ட தலைநகரான கிருட்டிணகிரியிலிருந்து 46 கிலோமீட்டர் தொலைவிலும், கெலமங்கலத்தில் இருந்து மூன்று கிலோமீட்டர் தொலைவிலும், மாநிலத் தலைநகரான சென்னையில் இருந்து 307 கிலோமீட்டர் தொலைவிலும் உள்ளது.  
ஊருக்கு அருகில் உள்ள மலையும் இதே பெயரால் அழைக்கப்படுகிறது. இந்த மலையானது கடல் மட்டத்தில் இருந்து சுமார் 3192 அடி உயரம் கொண்டதாக உள்ளது. இந்த மலையில் சேதமுற்ற நிலையில் கோட்டை உள்ளது. மலையில் ஒரு சிறிய சிவன் கோயில் ஒன்று உள்ளது. இங்கு இயற்கையான குளம் ஒன்றும் காணப்படுகிறது. மலைப் பகுதியில் பழங்காலத்தைச் சேர்ந்த நிறைய பானையோடுகள் காணப்படுகின்றன. 18ஆம் நூற்றாண்டில் இக்கோட்டை ஐதர் அலி, திப்பு சுல்தான் ஆகியோரின் கீழ் இருந்தது. இக்கோட்டையை 1791 1791 காலத்தில் நடந்த ஆங்கிலேய-மைசூர்ப் போர்களின்போது கைப்பற்றினர்.
# அசாம் மாவட்டப் பட்டியல்

இந்தியாவின் வடகிழக்கு மாநிலமான அசாம், 35 மாவட்டங்களை கொண்டுள்ளது.  
அசாம் மாநிலத்தில் 2004-ஆம் ஆண்டில் இறுதியில் 24 மாவட்டங்கள் இருந்தது. 2005-ஆம் ஆண்டில் புதிதாக பாக்சா மாவட்டம், உதல்குரி மாவட்டம் மற்றும் சிராங் மாவட்டம் என 3 மாவட்டங்கள் புதிதாக நிறுவப்பட்டது. 2016-இல் கிழக்கு கர்பி அங்லோங் மாவட்டம், மேற்கு கர்பி அங்லோங் மாவட்டம், சராய்தியோ மாவட்டம், தெற்கு சல்மாரா மாவட்டம், ஹொஜாய் மாவட்டம் மற்றும் பிஸ்வநாத் மாவட்டம் என 6 புதிய மாவட்டங்கள் நிறுவப்பட்டது. எனவே 2020-ஆம் ஆண்டில் அசாமில் 35 மாவட்டங்கள் உள்ளது.  
31 டிசம்பர் 2022 நிலவரப்படி அசாம் 35 மாவட்டங்களைக் கொண்டுள்ளது
# அசாம் மாவட்டப் பட்டியல்

## மாவட்டங்கள்

35 மாவட்டங்களின் பரப்பளவு மற்றும் மக்கள் தொகை கீழே கொடுக்கப்பட்டுள்ளது:
| **குறியிடு** | **மாவட்டம்** | **தலைமையிடம்** | **மக்கட்தொகை (2011)** | **பரப்புளவு** (கி.மீ.²) | **மக்களடர்த்தி** (/கி.மீ.²) |
| --- | --- | --- | --- | --- | --- |
| UD | உதால்குரி | உதால்குரி | 831,688 | 1,852 | 449 |
| CA | கசார் | சில்சார் | 1,736,319 | 3,786 | 459 |
| KG | கர்பி ஆங்கலாங்கு | திபு | 660,955 | 7,366 | 90 |
| KR | கரீம்கஞ்சு | கரீம்கஞ்சு | 1,228,686 | 1,809 | 679 |
| KU | காமரூபம் ஊரகம் | அமிங்கோன் | 1,517,542 | 3,105 | 489 |
| KM | காமரூபம் நகர்புரம் | கவுகாத்தி | 1,253,938 | 1,528 | 821 |
| KJ | கோகராஜார் | கோக்ரஜார் | 887,142 | 3,169 | 280 |
| GP | கோல்பாரா | கோல்பாரா | 1,008,183 | 1,824 | 553 |
| GG | கோலாகாட் | கோலாகாட் | 1,066,888 | 3,502 | 305 |
| CD | சராய்தியோ | சோனாரி | 471,418 | 1,069 | 441 |
| CH | சிராங் | காஜல்கோன் | 482,162 | 1,170 | 412 |
| SV | சிவசாகர் | சிவசாகர் | 679,632 | 2,668 | 255 |
| ST | சோனித்பூர் | தேஜ்பூர் | 1,924,110 | 3,176 | 606 |
| DR | தர்ரங் | மங்கல்தோய் | 928,500 | 1,585 | 586 |
| DI | திப்ருகர் | திப்ருகார் | 1,326,335 | 3,381 | 392 |
| DH | திமா ஹசாவ் | ஹாபலாங் | 214,102 | 4,890 | 44 |
| TI | தின்சுகியா | தின்சுகியா | 1,327,929 | 3,790 | 350 |
| DU | துப்ரி | துப்ரி | 1,394,144 | 1,608 | 867 |
| SSM | 555,114 | 568 | 977 |  |  |
| DM | தேமாஜி | தேமாஜி | 686,133 | 3,237 | 212 |
| NN | நகாமோ | நகோன் | 2,823,768 | 3,973 | 711 |
| NB | நல்பாரி | நல்பாரி | 771,639 | 2,257 | 342 |
| BK | பக்சா | முசல்பூர் | 950,075 | 2,457 | 387 |
| BP | பார்பேட்டா | பார்பேட்டா | 1,693,622 | 3182 | 532 |
| BO | போங்கைகாவொன் | போங்கைகாவொன் | 738,804 | 1,093 | 676 |
| MJ | மாஜுலி | கரமூர் புதுக்கி சப்போரி | 167,304 | 880 | 190 |
| MA | மரிகாவன் | மோரிகோன் | 957,423 | 1,704 | 562 |
| WKA | மேற்கு கர்பி அங்லோங் | அம்ரென் | 295,358 | 3,035 | 97 |
| LA | லக்கிம்பூர் | வடக்கு லக்கீம்பூர் | 1,042,137 | 2,277 | 458 |
| JO | ஜோர்ஹாட் | ஜோர்ஹாட் | 924,952 | 2,851 | 324 |
| HA | ஹைலாகாண்டி | ஐலாகாண்டி | 659,296 | 1,327 | 497 |
| பிஸ்வநாத் மாவட்டம் | பிஸ்வநாத் சார்யாலி |  |  |  |  |
| ஹொஜாய் மாவட்டம் | ஹொஜாய் |  |  |  |  |
| பஜாலி மாவட்டம் | பாத்சாலா |  |  |  |  |
| தமுல்பூர் மாவட்டம் | தமுல்பூர் |  |  |  |  |
# அசாம் மாவட்டப் பட்டியல்

## மாவட்டங்கள்

### கோட்டங்களின் விவரம்

| கோட்டத்தின் பெயர் | தலைமையிடம் | மாவட்டங்கள் | மக்கள் தொகை | பரப்பளவு |
| --- | --- | --- | --- | --- |
| தெற்கு அசாம் | சில்சார் | 3 | 3,612,581 |  |
| நடு அசாம் | நகோன் | 6 | 5,894,460 |  |
| மேற்கு அசாம் | குவகாத்தி | 13 | 13,179,980 |  |
| வடக்கு அசாம் | தேஜ்பூர் | 4 | 4,246,834 |  |
| கிழக்கு அசாம் | ஜோர்ஹாட் | 9 | 7,840,943 | } |
# அசாம் மாவட்டப் பட்டியல்

## இதனையும் காண்க

- போடோலாந்து
# சின்னையன் பேட்டைக் குளம்

**சின்னையன் பேட்டைக் குளம்** என்பது தமிழ்நாட்டின் திருவண்ணாமலை மாவட்டத்தில் திருவண்ணாமலையில் இருந்து 30 கிலோ மீட்டர் தொலைவில் தானிப்பாடி என்ற ஊருக்கு அருகில் அரூர் செல்லும் மாநில நெடுஞ்சாலையை ஒட்டியுள்ள சின்னையன் பேட்டை என்னும் சிற்றூரில் உள்ள குளம் ஆகும். இக்குளம் பாலியல் சிற்பங்களுக்குப் புகழ் பெற்றது. இக்குளத்தில் விதவிதமான பாலியல் உறவுகளை விளக்கும் சிற்பங்கள் நிறைந்துள்ளன. இக்குளம் தமிழக தொல்லியல் துறையின் கட்டுப்பாட்டில் உள்ளது.  
120 சதுர அடி பரப்பளவு கொண்ட இக்குளம் 16 ஆம் நூற்றாண்டில் கட்டப்பட்டது. இப்பகுதியை ஆண்ட சின்னைய நாயக்கன் அல்லது சின்னம நாயக்கன் என்பவன் தனது மகளின் பயன்பாட்டுக்காக இக்குளத்தைக் கட்டியதாகக் கருதப்படுகிறது.
# சின்னையன் பேட்டைக் குளம்

## குளத்தைப்பற்றிய செவிவழிக் கதை

இக்குளம் பாலுணர்வுச் சிற்பங்களுடன் கூடியதாகக் கட்டப்பட்டதற்கான காரணம் குறித்து சரியாகத் தெரியவில்லை. ஆனால், இதுகுறித்துப் பல்வேறு செவிவழிக் கதைகள் உள்ளன. அப்பகுதியை ஆண்ட குறுநில மன்னன் ஒருவன் தன் மகளுக்குச் சிறுவயதிலேயே திருமணம் செய்வித்து கணவன் வீட்டுக்கு அனுப்பினான். திருமணம் செய்து சென்ற மகள் கணவனைத் துறந்து பிறந்த வீடு வந்தாள். அவளுக்குத் தாம்பத்திய வாழ்க்கைப் பற்றி தெரியாததே காரணம் என்பதை அறிந்து, மனம் நொந்து தன் மகளுக்குக் கலவி பற்றி அறிந்து கொள்ளும் விதமாக அப்பெண் குளிக்க ஒரு குளத்தை வெட்டுவித்து அக்குளத்தின் படிகளில் விதவிதமான உடலுறவு சிற்பங்களை செதுக்கிக் கட்டினான். குளிக்க குளத்துக்குச் சென்ற மகள் அனைத்தையும் அறிந்து கணவனுடன் வாழச் சென்றாளாம்.
# கேப்ரியெலா மிஸ்திரெல்

**கேப்ரியெலா மிஸ்திரெல்** (*Gabriela Mistral*, ; 7 ஏப்ரல் 1889 – 10 சனவரி 1957) என்பது சிலி நாட்டு கவிஞரும் கல்வியாளரும் பெண்ணியலாளருமான **லூசிலா கோடொய் அல்கயாகா**வின் (*Lucila Godoy Alcayaga*) புனைபெயராகும். இலக்கியத்திற்கான நோபல் பரிசு பெற்ற முதல் இலத்தீன் அமெரிக்கரும் முதல் இலத்தீன் அமெரிக்க பெண்மணியும் ஆவார்; 1945ஆம் ஆண்டில் "தமது கவிதை வரிகள் மூலமாக இலத்தீன அமெரிக்க உலகத்தின் எதிர்பார்ப்புகளின் சின்னமாக விளங்கும் " இவருக்கு இப்பரிசு வழங்கப்பட்டது. இவரது பாடல்களின் மையக்கருத்தாக இயற்கை, ஏமாற்றம், காதல், அன்னையின் அன்பு, சோகமும் மீட்பும், பயணம், தாயக முதுகுடிகள் மற்றும் ஐரோப்பிய பண்பாட்டுக் கூறுகளாலான , இலத்தீன் அமெரிக்க அடையாளம் ஆகியவற்றை கொண்டிருந்தது. இவரது உருவப்படம் சிலி நாட்டின் 5,000 பெசொ வங்கித்தாளில் அச்சிடப்பட்டுள்ளது.
# கேப்ரியெலா மிஸ்திரெல்

## வெளியிணைப்புகள்

- Gabriela Mistral's heritage
- Gabriela Mistral on the ஐ.எம்.டி.பி இணையத்தளம்
- Life and Poetry of Gabriela Mistral
- Nobel biography
- Gabriela Mistral Foundation
- Gabriela Mistral – University of Chile
- About her Basque origin
# அரவேணு

**அரவேணு** (Aravenu), என்பது தமிழ்நாட்டில், நீலகிரி மாவட்டத்தில், கோத்தகிரி வருவாய் வட்டத்தில், கோத்தகிரி ஊராட்சி ஒன்றியத்தின் ஜக்கனாரை ஊராட்சியில் அமைந்துள்ளது.  
உயர்ரக தேயிலை வளரும் தோட்டங்கள் கொண்ட செழிப்பான கிராமம் ஆகும். கோத்தகிரி-மேட்டுப்பாளையம் மாநில நெடுஞ்சாலையில், கோத்தகிரியிலிருந்து மூன்று கிலோ மீட்டர் தொலைவில் உள்ள இக்கிராமத்தைச் சுற்றியுள்ள காடுகளில், மான்கள், சிறுத்தை, கரடி ஆகிய விலங்குகள் அதிகம் காணப்படுகின்றன.
# அரவேணு

## பார்க்க வேண்டிய இடங்கள்

- கேத்தரின் அருவி
- இரங்கசாமி சிகரம் & தூண்
- கொடநாடு
# அதிவீரன்பட்டி

**அதிவீரன்பட்டி** (ஆங்கிலம்:Athiveeranpatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் சுக்கிரவாரப்பட்டி ஊராட்சியின் கீழ் வரும் கிராமம்.
# அதிவீரன்பட்டி

## புவியியல்

இவ்வூரின் அமைவிடம் 09°30′28.3″N 77°48′33.7″E ஆகும்.கடல் மட்டத்தில் இருந்து இவ்வூர் சராசரியாக 101 மீட்டர் (331 அடி) உயரத்தில் இருக்கின்றது.
# அதிவீரன்பட்டி

## மக்கள் வகைப்பாடு

இந்திய 2001 கணக்கெடுப்பின்படி சுக்கிரவாரப்பட்டி ஊராட்சியின் மக்கள் தொகை 2,081. இவர்களில் 50.36% ஆண்கள், 49.64% பெண்கள் ஆவார்கள்.
# அதிவீரன்பட்டி

## போக்குவரத்து

திருத்தங்கல், சிவகாசி போன்ற நகரபகுதிகளை இணைக்கும் பேருந்துகள் மற்றும் சிற்றுந்துகள் சுக்கிரவாரப்பட்டி வழியாக இயக்கப்படுகின்றன.
# வார்ப்புரு:Metadata ZA post

<includeonly></includeonly><noinclude>
Postal codes for South African localities. From South African Post Office. If the postal code for a given town is not found through this template, it can be inserted manually by adding
<pre>
| postal_code =
</pre>
to the infobox template.  
</noinclude>
# கோரிப்பாளையம் தர்கா

**கோரிப்பாளையம் தர்கா**, கோரிப்பாளையத்தில் அமைந்துள்ள (மதுரை நகரின் ஒரு பகுதி) ஒரு இசுலாமிய அடக்கத்தலமாகும். இங்கு யேமனைச் சேர்ந்த அசரத் காஜா சையது அலாவுத்தீன் பாதுசா ராசி மற்றும் மதுரை சுல்தானகத்தின் அசரத் காஜா சையது சுல்தான் சமசுத்தீன் ஆகிய இருவரின் கல்லறைகளும் அமைந்துள்ளன. இது மட்டுமன்றி இந்தியாவிற்கு இசுலாத்தை பரப்ப வந்த அசரத் காஜா சையது சுல்தான் அபிபுத்தீன் ராசியின் (கைபி சுல்தான் என அறியப்படுபவர்) மறை கல்லறையும் இங்கு உள்ளது. இக்கல்லறை விட்டமும், உயரத்துடன் அழகர் மலையில் இருந்து எடுக்கப்பட்ட ஒற்றைக் கல்லில் அமைக்கப்பட்டுள்ளது. இது திருமலை நாயக்கரால் கட்டப்பட்டதாக ஒரு சாரார் கூறுகின்றனர்.
# கோரிப்பாளையம் தர்கா

## வரலாறு

கோரிப்பாளையம் என்ற பெயர் பாரசீக வார்த்தையான *கோர்* என்பதிலிருந்து வந்தது. இதற்கு *கல்லறை* என்பது பொருள். எனவே தான் இப்பகுதி கோரிப்பாளையம் என அழைக்கப்படுகிறது. வைகையின் வடகரையில் அமைந்துள்ள இக்கல்லறைகள் வைகை ஆற்றின் பாலத்தின் மீது செல்லும் போதே தென்படும் வண்ணம் உயரமானவை. காசிமார் பெரிய பள்ளிவாசல் வளாகத்தில் அமைந்துள்ள மதுரை மக்பராவின் வெளிப்புறச் சுவரில் காணப்படும் பண்டைய தமிழ் கல்வெட்டு இத்தர்காவின் பழமைக்குச் சான்றாக உள்ளது.
# கோரிப்பாளையம் தர்கா

## கந்தூரி விழா

இத்தர்காவின் கந்தூரி (உரூசு) விழா ஒவ்வொரு ஹிஜிரி ஆண்டு ரபியுல் அவ்வல் பதினைந்தாம் இரவில் கொண்டாடப்படுகிறது.
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஏப்ரல் 2015
# முகம்மது புகாரி

**முகம்மது புகாரி** (*Muhammadu Buhari*, பிறப்பு: 17 டிசம்பர் 1942) நைஜீரியாவில் புதிதாகத் தேர்ந்தெடுக்கப்பட்டுள்ள குடியரசுத் தலைவரும், முன்னாள் படையணித் தலைவரும் ஆவார். இவர் 1983 இல் இடம்பெற்ற இராணுவப் புரட்சியை அடுத்து அரசுத்தலைவராக 1985 வரை பதவியில் இருந்துள்ளார்.  
முகம்மது புகாரி 2003, 2007, 2011 அரசுத்தலைவர் தேர்தல்களில் போட்டியிட்டுத் தோல்வியடைந்தார். 2014 டிசம்பரில் இவர் 2015 மார்ச் தேர்தலில் அனைத்து முற்போக்குகள் காங்கிரசு கட்சியின் சார்பாகப் போட்டியிடுவதற்கு தேர்ந்தெடுக்கப்பட்டார். இவர் நடப்பு அரசுத்தலைவர் குட்லக் ஜொனத்தனை 2.5 மில்லியன் வாக்குகள் வித்தியாசத்தில் தோற்கடித்தார்.
# மங்கிய இலைக் குரங்கு

**மங்கிய இலைக் குரங்கு** (**கண்ணாடி இலைக் குரங்கு**; *Dusky leaf monkey* or *spectacled leaf monkey*) இந்த வகையான குரங்குகள் பாலூட்டிகள் இனத்தைச்சேர்ந்ததாகும். இவை ஒரு மூதாதயர் வகையைச்சேர்ந்தது. இவை மலேசியா, பர்மா, தாய்லாந்து, மற்றும் இந்தியாவில் மேற்கு வங்கம், திரிபுரா காடுகளில் காணப்படுகின்றன. இவை அதிகமாக வேட்டையாடப்பட்டு அழியும் நிலையில் உள்ளது.
இவற்றில் பல இனக்குழுக்கள் கொண்டுள்ளன. அவை :
- *Trachypithecus obscurus obscurus*
- *Trachypithecus obscurus flavicauda*
- *Trachypithecus obscurus halonifer*
- *Trachypithecus obscurus carbo*
- *Trachypithecus obscurus styx*
- *Trachypithecus obscurus seimundi*
- *Trachypithecus obscurus sactorum*
# நித்தியஜோதி (எழுத்தாளர்)

**நித்தியஜோதி** (பிறப்பு: ஏப்ரல் 24, 19---, பூனாகலை, பண்டாரவளை, இலங்கை) ஒரு சிறந்த ஆளுமை மிக்க மலைகயகத் தமிழ் எழுத்தாளர் ஆவார். இவருடைய படைப்பிலக்கியக் களம் சிறுகதைகள், புதினங்கள், கட்டுரைகள், கவிதைகள் என பரந்து இருக்கின்றது.
# நித்தியஜோதி (எழுத்தாளர்)

## வெளிவந்த நூல்கள்

- மகுட வைரங்கள் (கவிதைத் தொகுப்பு, இணைய தமிழ் இலக்கிய மன்ற வெளியீடு)
# திலீபனுடன் 12 நாட்கள் (நூல்)

**திலீபனுடன் 12 நாட்கள்** என்னும் நூல் மு. வே. யோ. வாஞ்சிநாதன் என்பவரால் எழுதப்பட்ட தமிழ் நூலாகும். இந்நூல் முதல் பதிப்பாக 26. செப்டம்பர். 1988 அன்று வை. கோபால்சாமி தலைமையில் சென்னையில் வெளியிடப்பட்டது. இரண்டாம் பதிப்பாக 1992இல் வெளிவந்தது. அண்மையில் 2011இல் விழுப்புரம் தமிழிளைஞர் கூட்டமைப்பின் சார்பில் வெளியீடாக வெளியிடப்பட்டது.
# திலீபனுடன் 12 நாட்கள் (நூல்)

## நூல் பொருள்

தமிழீழ விடுதலைப் புலிகளின் யாழ் மாவட்ட அரசியற் பிரிவுப் பொறுப்பாளர் திலீபன் 15. செப்டம்பர். 1987 அன்று, நல்லூர்க் கந்தசாமி கோயிலின் முன்பாக இந்திய அரசிடம் ஐந்து கோரிக்கைகளை முன்வைத்துச் சாகும்வரை உண்ணாவிரதப்போராட்டத்தைத் துவக்கினார். அவர் மேற்கொண்ட இந்த உண்ணாவிரத போராட்டத்தில், 12 நாட்கள் சொட்டு நீர் கூட அருந்தாமல் மனக்கட்டுப்பாட்டுடன் இருந்து, 26. செப்டம்பர். 1987 அன்று ஈகச்சாவு அடைந்தார். அந்த உண்ணாவிரதப் போராட்டத்தின்போது அவரின் அருகில் இருந்து, நேரில் கண்ட உண்மை அனுபவங்களை கட்டுரைகளாக ஆசிரியர் எழுதியுள்ளார் நூலாசிரியர்..
# திலீபனுடன் 12 நாட்கள் (நூல்)

## நூல் அமைப்பு

இந்நூல் நாள் குறிப்பை ஒத்ததாக உள்ளது. உண்ணாவிரத்தின் முதல் நாள், இரண்டாம் நாள், என்று 12 நாட்களில் அவர் கண்டதையும் கேட்டதையும் நாள்வாரியாக எழுதியுள்ளார்.
# ஆண்டியூர்

**ஆண்டியூர்** (ANDIYUR) என்பது தமிழ்நாட்டின் கிருஷ்ணகிரி மாவட்டம் ஊத்தங்கரை வட்டத்தில், எக்கூர் கிராம ஊராட்சியில் உள்ள ஊராகும்.
# ஆண்டியூர்

## அமைவிடம்

திருப்பத்தூர்-திருவண்ணாமலைச் சாலையில் அமைந்துள்ள இந்த ஊரானது, ஊத்தங்கரையில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 51 கிலோமீட்டர் தொலைவிலும், மாநிலத் தலைநகரான சென்னையில் இருந்து 231 கிலோமீட்டர் தொலைவிலும் உள்ளது. இச்சிற்றூர் நான்கு பகுதிகளை உள்ளடக்கியதாக உள்ளது. அவை உடையார் தெரு, கோனார் குட்டை, எம்.ஜி.ஆர் நகர் ஆகியவையாகும். இங்குள்ள பேருந்து நிறுத்தத்தில் சுற்றுப்புறமுள்ள அனைத்து ஊர்களுக்கும் பேருந்துவசதி உள்ளது. இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது.
# ஆண்டியூர்

## வரலாறு

கி.பி.1300களில் இப்பகுதி காடுகள் அடர்ந்த பகுதியாக சித்தர்கள் வாழும் பகுதியாக இருந்தது. இதனால் சித்த மடம் என்றபெயரில் அழைக்கப்பட்டுவந்தது.பிறகு அதுவே ஆண்டிமடம் என்றானது. அதுவும் பிற்காலத்தில் ஆண்டியூர் என்று பெயர் மாறியது.
# ஆண்டியூர்

## மக்கள் வகைப்பாடு

கிட்டதட்ட 353 குடியிருப்புகளை கொண்ட இக்கிராமத்தில் 2001 ஆண்டைய மக்கள் கணக்கெடுப்பின்படி ஆண்டியூரின் மக்கள் தொகை 1979 ஆகும். இதில் ஆண்கள் 1007பேர் பெண்கள் 972பேர் ஆவர். 2001 ஆண்டைய மக்கள் கணக்கெடுப்பின் போது இவ்வூர் தர்மபுரி மாவட்டத்தில் இருந்தது. கிருஷ்ணகிரி மாவட்டம் 2004வரை உருவாக்கப்படவில்லை.
2011 ஆண்டு மக்கள் கணக்கெடுப்பின்படி இக்கிராமத்தில் 353 வீடுகள் உள்ளன. கிராமத்தின் மொத்த மக்கள் தொகையானது 1411 ஆகும். இதில் ஆண்கள் எண்ணிக்கை 705, பெண்களின் எண்ணிக்கை 706 என உள்ளது. மக்களின் கல்வியறிவு விகிதமானது 63.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அச்சமங்கலம்

**அச்சமங்கலம்** (ACHCHAMANGALAM) என்பது தமிழ்நாட்டின், கிருஷ்ணகிரி மாவட்டம், பர்கூர் வட்டத்துக்கு சேர்ந்த சிற்றூர் ஆகும். இந்த ஊர் அச்சமங்கலம் ஊராட்சிக்கு உட்பட்டது.
# அச்சமங்கலம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 1670 குடும்பங்கள் உள்ளன. மக்கள் தொகை 7201, இதில் 3673 பேர் ஆண்கள், 3673 பேர் பெண்கள் ஆவர். எழுத்தறிவு விகிதம் 67.93% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
# அச்செட்டிப்பள்ளி

**அச்செட்டிப்பள்ளி** என்னும் ஊர் இந்தியாவின் தமிழ்நாட்டில் கிருஷ்ணகிரி மாவட்டத்தில் உள்ள ஒசூர் வட்டத்தைச் சேர்ந்த சிற்றூர் ஆகும்.
# அச்செட்டிப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 697 வீடுகள் உள்ளன. மக்கள் தொகை 3066, இதில் 1562 பேர் ஆண்கள், 1504 பேர் பெண்கள் ஆவர். எழுத்தறிவு விகிதம் 68.98% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
# அச்செட்டிப்பள்ளி

## ஊரில் உள்ள கோயில்கள்

- எர்ராண்டப்பள்ளி கோபாலசாமி கோயில்
- திருமலைத்தேவர் கோயில்
- கோபாலசாமி கோயில்
- உத்தமகரகம் கோயில்
- பசுவேஸ்வரர் கோயில்
# அட்டக்குறிக்கி

**அட்டக்குறிக்கி** என்பது, தமிழ்நாட்டின் கிருஷ்ணகிரி மாவட்டம், ஒசூர் வட்டத்தில் உள்ள ஊராகும்.
# அட்டக்குறிக்கி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 581 வீடுகள் உள்ளன. மக்கள் தொகை 2504, இதில் 1288 பேர் ஆண்கள், 1216 பேர் பெண்கள் ஆவர். எழுத்தறிவு விகிதம் 60.71% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
இவ்வூருக்கு அருகில் மதுகான் கிரைனட்ஸ் லிமிடெட் என்னும் தொழிற்சாலை 25 ஏக்கர் பரப்பளவில் அமைந்துள்ளது.
# அட்டக்குறிக்கி

## ஊரில் உள்ள கோயில்கள்

- அட்டக்குறிக்கி வெற்றிவேல்முருகன் கோயில்
# அட்டக்குறிக்கி

## குறிப்பு

-
# ஒடுக்கப்பட்ட சமுதாயம் வரலாறு படைத்தது (நூல்)

**ஒடுக்கப்பட்ட சமுதாயம் வரலாறு படைத்தது** என்பது மருத்துவர் ஐவி பீட்டர் என்பவரால் எழுதப்பட்ட புத்தகம் ஆகும். இது 2014 ஆம் ஆண்டு பிரசுரிக்கப்பட்டதாகும்.
# ஒடுக்கப்பட்ட சமுதாயம் வரலாறு படைத்தது (நூல்)

## பகுப்புகள்

இப்புத்தகம் 11 முதன்மை தலைப்புகளைக் கொண்டும், ஒவ்வொரு முதன்மைத் தலைப்புக்கும் பல துணைத்தலைப்புகளைக் கொண்டும் எழுதப்பட்டுள்ளது.